জানা যায়, কক্সবাজার জেলার চকরিয়া থানাধীন বড়ইতলী ইউনিয়নের ভিলেজার পাড়া গ্রামের নবী হোছন বাদী হয়ে নারী ও শিশু নির্যাতন দমন ট্রাইব্যুনাল, কক্সবাজারে গত ০১/০৪/২০১৮ ইং তারিখ একটি অভিযোগ দায়ের করেন। মামলার বাদী অভিযোগ করেন গত ২২/০৭/২০১১ ইং তারিখ ১,০০,০০০/-(এক লক্ষ) টাকা মোহরানা ধার্য্যে কাবিননামা মূলে একই ইউনিয়নের রফিকুল ইসলামের সাথে তার কন্যার বিয়ে হয়। বিয়ের পর থেকে যৌতুকের দাবীতে স্বামী রফিকুল ইসলাম ও তার পরিবারের লোকজন প্রায় সময় নির্যাতন করে আসছিল। গত ০৫/০৫/২০১৭ ইং তারিখ ব্যবসার জন্য নবী হোছনের কাছ থেকে তার মেয়েকে ১,০০,০০০/-(এক লক্ষ) টাকা এনে দিতে বললে বাদীর মেয়ে সেতারা বেগম অস্বীকৃতি জানালে মামলার বিবাদী রফিকুল ইসলাম ও তার ভাইয়েরা ক্ষিপ্ত হয়ে বাদীর মেয়েকে তার শিশু কন্যাসহ হত্যা করে লাশ গুম করেছে।